钦定古今图书集成/明伦汇编/人事典/第109卷 > 《礼记》 > 《月令》
## 钦定古今图书集成/明伦汇编/人事典/第109卷 > 《礼记》 > 《月令》

仲夏之月，是月也，日长至，阴阳争，死生分。君子齐戒，
处必掩身，毋躁，止声色，毋或进，薄滋味，毋致和，节嗜
欲，定心气。

仲冬之月，是月也，日短至，阴阳争，诸生荡。君子齐戒，
处必掩身，身欲宁，去声色，禁嗜欲，安形性，事欲静，以
待阴阳之所定。

〈注〉此皆与《夏至》同，而有谨之至者。彼言止声色而此言“去”，彼言“节嗜欲”而此言“禁。”盖仲夏之阴犹微，而此时之阴犹盛，阴微则盛阳未至于甚伤，阴盛则微阳当在于善保故也。